A öttagú japán pop-rock hangszeres lányegyüttes volt, mely 1983. és 1996. között volt aktív. Korábban „Julian Mama” és „Akaszaka komacsi” néven is ismertek voltak, utóbbi név alatt egy stúdióalbumot is megjelentettek. 2012 novemberében, tizenhat év kihagyás után néhány koncert erejéig újraegyesültek a 2011-es tóhokui földrengés és cunami utáni helyreállítási munkák megsegítésére. Hat koncertet adtak: november 3–4-én a Sendai Sun Plazában, majd november 20–21-én és 23–24-én a tokiói Nippon Budókanban léptek fel, illetve december 23–24-én a Tokyo Dome színpadán is koncerteztek, valamint újév napján a "2012-es Kóhaku uta gasszenen" is megjelentek. A Princess Princess volt minden idők legsikeresebb hangszeres lányegyüttese Japánban.